RESOLUCIÓN do 13 de xullo de 2004 pola que se aproba o Plan de utilización dos espazos portuarios do porto de Rianxo (A Coruña).
ENTE PÚBLICO PORTOS DE GALICIA — III. OUTRAS DISPOSICIÓNS — 06/10/2004

O ente público Portos de Galicia, en cumprimento do artigo 96 da Lei 48/2003, do 26 de novembro, de réxime económico e prestación de servizos nos portos de interese xeral, e do artigo 19.2º da Lei 27/1992, do 24 de novembro, de portos do Estado e da mariña mercante, modificada pola Lei 62/1997, do 26 de decembro, redactou o Plan de utilización dos espazos portuarios do porto de Rianxo (A Coruña), en maio de 2003.
Segundo o previsto na lexislación vixente, o citado plan foi tramitado polo ente público Portos de Galicia. Como resultado da tramitación do expediente, o Plan de utilización do porto de Rianxo foi modificado en marzo de 2004.
En reunión do Consello de Administración do ente público Portos de Galicia, realizada o día 1 de abril de 2004, e en cumprimento do disposto no artigo 13 e) do Decreto 227/1995, do 20 de xullo, polo que se aproba o Regulamento do ente público Portos de Galicia, modificado polo Decreto 83/2002, do 28 de febreiro, e co artigo 96 da Lei 48/2003, de réxime económico e de prestación de servizos nos portos de interese xeral, acordouse darlle conformidade ao Plan de utilización dos espazos portuarios do porto de Rianxo, así como elevalo e propolo para a súa aprobación.
Tendo en conta as consideracións efectuadas polo Dirección Xeral de Urbanismo da Consellería de Política Territorial, Obras Públicas e Vivenda efectuada no informe recibido o 14 de maio de 2004, en data posterior á da realización do mencionado consello de administración, no sentido da necesidade de cambiar a denominación da zona náutico-recreativa pola de náutico-deportiva, así como de incluír a vía completa de acceso ao porto na zona cualificada como de infraestruturas básicas portuarias, modificacións que foron efectuadas no plan de utilización aprobado, dando como resultado unha nova e definitiva redacción do mesmo de data xuño de 2004.
Tendo en conta que os cambios indicados no informe da Dirección Xeral de Urbanismo supoñen simples correccións de orden nominal e sistemática e que non representan ningunha alteración dos usos previstos no plan de utilización que o Consello de Administración de Portos de Galicia propuxo para a súa aprobación.
Visto o expediente e o informe proposta do técnico da Área de Explotación e Planificación de Portos de Galicia, así como o acordo do Consello de Administración do ente público dando a conformidade ao Plan de utilización dos espazos portuarios do porto de Rianxo e acordando elevalo e propoñelo para a súa aprobación.
O presidente do Consello de Administración do ente público Portos de Galicia, por delegación do conselleiro de Política Territorial, Obras Públicas e Vivenda, conferida por Orde do 21 de novembro de 2002,
RESOLVE:
Aprobar o Plan de utilización dos espazos portuarios do porto de Rianxo (A Coruña), redactado en xuño de 2004 pola enxeñeira de camiños, canles e portos Guiomar Cabezas Martínez e pola enxeñeira directora Ana Isabel Calzadilla Bouzón.
Santiago de Compostela, 13 de xullo de 2004.
Carlos Negreira Souto
Presidente do ente público Portos de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA